b"\n_START_ARTICLE_\nMakhaira\n_START_PARAGRAPH_\nMakhaira (en grec \xce\xbc\xce\xac\xcf\x87\xce\xb1\xce\xb9\xcf\x81\xce\xb1, m\xc3\xa1khaira, plural m\xc3\xa1khairai), era un terme emprat en l'antiga Gr\xc3\xa8cia per referir-se a qualsevol arma de tall, ja fos ganivet o espasa. En aquest context, es denomina espec\xc3\xadficament Makhaira al tipus d'espasa grega la curvatura de la qual \xc3\xa9s menor que la de la seva \xc2\xabgermana\xc2\xbb grega kopis i similar a la falcata ib\xc3\xa8rica (si b\xc3\xa9 la difer\xc3\xa8ncia del significat entre kopis i Makhaira no est\xc3\xa0 completament clara en els texts antics), amb mant\xc3\xad sense guardam\xc3\xa0 i amb pom, que no era sin\xc3\xb3 una variant m\xc3\xa9s rectil\xc3\xadnia de la seva predecessora.\n_START_SECTION_\nOr\xc3\xadgens\n_START_PARAGRAPH_\nAquest tipus d'espasa, o desenvolupament d'espasa, no era exclusiu de la Gr\xc3\xa8cia hel\xc2\xb7len\xc3\xadstica, sin\xc3\xb3 que va ser una arma -amb les seves variants regionals- emprada per molts pobles de l'Est d'Europa i Orient Pr\xc3\xb2xim (P\xc3\xa8rsia). I per aix\xc3\xb2 el seu disseny de fulla corba pot ser que fos el que va evolucionar -o va influir- fins a arribar a l'actual\xc2\xa0yatagan\xc2\xa0turc._NEWLINE_La Makhaira, que va ser una arma menys usada per la infanteria grega, va compartir protagonisme amb el xifos (spatha en la seva versi\xc3\xb3 etrusca o romana) en la cavalleria hel\xc2\xb7l\xc3\xa8nica."